ming030890/wiki-yue-high-quality huggingface dataset:
哈利·波特 (角色)

《哈利波特》喺2002年俾《圖書》雜誌評做「百大最佳虛構人物」入面嘅第85位，仲喺英國嘅第４頻道（中文：第四台 (英國)）節目《我哋又愛又恨嘅100個最差嘅英國人》入面排名第35位。《哈利波特》喺《娛樂週刊（中文：娛樂週刊）》嘅2010年《過去20年裡最偉大嘅100個角色》名單入面排名第二位，仲講到「喺我哋跳去小說嘅最後一頁同埋睇埋最後片尾嘅字幕好耐之後，我哋仍然覺得哈利就好似係我哋識得嘅人。呢個就係佢最神奇嘅地方」。《UGO網絡（英文：UGO Networks）》將哈利列做佢哋有史以嚟其中一個最好嘅英雄，佢哋指「對於嗰啲成日受到壓抑同埋被踐踏嘅後生仔女粉絲嚟講，哈利成為咗英雄，佢哋終於擁有咗一個受到人哋尊重同崇敬嘅偶像，唔再係鄙視住長袍同揮舞住魔杖嘅傻仔飼料。」《帝國雜誌（中文：帝國雜誌）》將飾演哈利·波特嘅丹尼爾·域卡夫選做2008年「有史以來最偉大嘅百大電影角色」名單入面排名第36位。《IGN（中文：IGN）》話哈利·波特係佢哋最鍾意嘅《哈利波特》入面嘅角色，仲話佢係「富有同情心嘅人物」，仲喺回應佢同佛地魔嘅戰鬥嗰陣講「每個人都鍾意善與惡嘅弱者故仔」。
另一方面，哈利·波特都受到批評。埃德·鮑爾喺《愛爾蘭時報（中文：愛爾蘭時報）》入面寫：「相比之下，波特係一個救世主嘅小天使，由一開始就話佢知佢好特別。佢仲無贏得出嘅屬性...佢被無休止咁奉承住。哈利因為咁就係終極『特別嘅一個』—喺佢攞到有任何成就之前就俾人叫做成績超出預期水平嘅人。...對於波特，（羅琳）鼓勵未成年讀者認同一個與眾不同嘅年輕人，呢個只淨係因為作者堅持認為係咁樣。無論係點，你都係非凡嘅。呢個就係我想俾我嘅仔女傳遞嘅觀點呀？」作者蘭娜·馬歇爾都批評呢個角色，佢話：「我大多數時候聽到關於哈利·波特嘅消息係，佢係一個平淡無奇嘅角色。對呢樣嘢嘅辯護包括佢係個『觀眾代理人』，或者我所講嘅『傀儡主角』。傀儡主角係一個平淡、有限人格嘅主角，俾觀眾能夠走入去角色，發揮想像力嚟填補其餘部分。年輕人入面第一人稱敘述嘅流行只係增加咗傀儡主角嘅潮流；引入幾百條無癮同成日唔記得嘅線索融入到得意同複雜嘅故事入面，俾讀者感受到成為故事嘅一部分。就好似我哋要返到去《自我歷險叢書（中文：惊险岔路口）》入面第二人稱嘅恐怖。」
就算一啲基督教基要主義（中文：基督教基要主義）者反擊批評羅琳喺嗰個系列入面用巫術同魔法，但係其他基督教評論家，當中包括約翰·基林格牧師在內，佢哋都認為波特係嗰個系列裡面嘅基督人物。基林格喺2002年評論話：「J·K·羅琳寫咗21世紀嘅基督故事，她喺全球內得到咁出色嘅追隨者，咁樣真係太好喇。」佢注意到波特角色喺《神秘的魔法石》同《消失的密室》中有幾個對耶穌嘅典故，羅琳本人後來都承認，福音故事啟發了《哈利波特》嘅故事，尤其係佢喺《死神的聖物》入面嘅終極犧牲，以及喺徹底打低佛地魔之前嘅明顯死咗。
2006年，羅琳喺度寫緊《哈利波特》嘅最後一輯《哈利波特：死神的聖物》嗰陣，美國作家史蒂芬·金（中文：史蒂芬·金）同約翰·艾文（中文：約翰·艾文）都表示關注哈利·波特嘅最終命運，仲請羅琳唔好寫死哈利。史蒂芬·金話唔希望哈利·波特同福爾摩斯一樣經歷「萊辛巴赫瀑布（中文：萊辛巴赫瀑布）」事件（柯南·道爾（中文：柯南·道爾）安排角色福爾摩斯死喺萊辛巴赫瀑布，但就引起一大班讀者不滿，佢唯有俾福爾摩斯重新返嚟）。羅琳就回應話：「史蒂芬·金同艾文喺佢哋嘅作品入面安排角色死嘅次數仲多過我自己嘅作品」。

演員
哈利·波特嘅角色喺2001-2011年上映嘅８輯《哈利波特系列電影》入面一直都係由英國演員丹尼爾·域卡夫去做嘅。
2000年，電影製片人大衛·海曼（中文：大衛·海曼）喺正喺倫敦睇一齣叫《在他口袋裡的石頭（英文：Stones in His Pockets）》嘅舞台劇嗰陣，當時佢要求域卡夫為哈利嘅角色去試鏡。丹尼爾·域卡夫喺2007年接受《MTV》嘅採訪嗰陣話，哈利呢個角色對佢嚟講係個典型嘅成年禮（中文：成年禮）角色：「呢個就係電影對我嘅意義—無咗純真，由一個對周圍世界充滿敬畏嘅細路仔開始，去到一個喺世界結束嗰時變得更加頑強嘅人。」佢仲話，對佢嚟講，影響哈利心理嘅重要因素係關於佢過咗身阿爸阿媽嘅嗰種倖存者內疚（中文：倖存者內疚）感，同埋佢嗰種揮之不去嘅孤獨感。正因為咁樣，域卡夫同一位喪親輔導員（英文：Grief counseling）傾計嚟幫佢去為呢個角色做準備。域卡夫被引用話佢想哈利喺小說裡面死咗，但係佢澄清話自己「無辦法想像任何可以得出結論嘅其他方式」。喺睇咗最後一輯小說之後，哈利同佢班朋友確實無死到，佢哋悻存咗落嚟仲有埋仔女，域卡夫話佢對結局覺得開心，仲讚羅琳嘅故事結尾。域卡夫話，佢俾人問得最多嘅問題係《哈利波特》點樣影響咗佢自己嘅生活，佢成日用「好好」嚟答呢個問題，佢唔覺得呢個角色被歸類咗，佢反而會睇做哈利呢個角色係一項好大嘅特權。

流行文化
巫師搖滾係一項喺2002年開始嘅音樂運動，由至少200個年輕音樂人組成嘅樂隊組成，演奏有關《哈利波特》嘅歌。呢場運動以樂隊「哈利與波特氏（英文：Harry and the Potters）」喺麻省開始，佢哋用Cosplay嘅形式喺現場表演嗰陣扮演哈利。
2005年，哈利波特套裝係最暢銷萬聖節服裝嘅第５位。
2009年4月，一班最終被叫做「星童製作（英文：StarKid Productions）」嘅密芝根大學學生演出嘅《哈利波特：音樂劇（英文：Harry Potter: The Musical）》，呢個係一齣以嗰個系列７輯小說嚟做主要元素，同埋原創樂譜組成嘅兩幕音樂戲仿。佢哋喺自己嘅YouTube頻道上面發布咗成齣音樂劇，但係喺６月尾將佢剷咗嚟到喺條片入面編輯一啲更加成熟嘅元素；2009年7月5號，呢個音樂劇改咗名做《非常波特嘅音樂劇（英文：A Very Potter Musical）》，哈利·波特呢個角色由達倫·克里斯（中文：達倫·克里斯）去做；佢嘅續集喺2010年嘅《HPEF哈利波特無限極大會》上面首映，仲喺美國東岸標準時間7月22號夜晚８點喺YouTube度發布。佢嘅續集叫做《非常波特嘅音樂劇續集（英文：A Very Potter Sequel）》，裡面講述食死人利用時光器返番去哈利喺霍格華茲嘅第１年。
美國作家米高·格伯（英文：Michael Gerber (parodist)）嘅《巴里·特羅特（英文：Parodies of Harry Potter）》系列入面惡搞咗《哈利波特》，而巴里·特羅特以同名嘅反英雄角色出現。喺佢嘅主頁上，格伯將特羅特形容為一個令人唔高興嘅角色，「佢飲大咗，食到成隻豬咁，瞓到晏晝，仲爭大家嘅錢」；作者話「因為我真係好鍾意羅琳嘅小說...我覺得有義務試吓寫一部配得上原著嘅惡搞。」
蘇啟康

蘇啟康（1973年6月11號—），筆名晴朗，係香港媒體製作人，曾經為東亞唱片旗下品牌AMusic拍攝音樂錄影帶，而家喺無綫電視工作。

經歷
蘇啟康喺香港出世，於皇仁書院讀中學，畢業後往澳洲雪梨進修平面設計，但兩年後就放棄修讀返咗香港，1993年加入無綫電視助理編導訓練班，出任製作助理，曾製作大量綜藝節目。2003年，佢離開無綫，之後獲曾志偉推薦投身電影圈做監製同導演。

拍攝反送中運動短片被指抹黑運動
蘇啟康曾經拍攝短片《明登兄弟》，內容講述香港反送中運動，得到一啲親中派媒體轉載，但就被認為抹黑抗爭者。
一直關注無綫電視爭議嘅Facebook專頁思思 TVB 的二三事批評，呢套片除咗演技同觀賞體驗唔好之外，劇情亦唔合理，時間線混亂，唔少內容亦同事實不符。例如，套片內容入面提到一啲激進派示威者爆粗鬧和理非（和平理性非暴力）嘅示威者，但運動當時就強調和勇不分（即係就算手法唔同，大家都係手足）。另外，短片又話拆祠堂去逼解放軍出動，但兩者根本無關連。甚至，短片指控示威者係收錢抗爭，但又冇提出證據。
劉倩婷

劉倩婷博士（英文：Dr. Sandy Lau Sin Ting，1986年1月24號—）係香港藝人同慈善家，攞過2024年度世界傑出華人青年獎同2023年度十大傑出青年，係繼張瑪莉之後，相隔35年第二位獲得哩嗰獎嘅香港小姐。佢喺2009年度香港小姐競選冠軍、四屆「慧姸雅集」執行委員會會長、撲滅罪行委員會成員（2024-26）、香港各界婦女聯合協進會名譽會長、小小漢語普及愛教育基金聯合創立人及主席、中華倫敦協會聯合創立人及主席。佢喺倫敦大學學院經濟學學士、林肯大學榮譽博士。
亞歷山大·米勒蘭

亞歷山大·米勒蘭（法文：Alexandre Millerand，1859年2月10號—1943年4月6號）係法蘭西第三共和國嘅猶太裔政治人同律師。喺1920年做咗總理，之後佢俾選做第12任法國總統。
鄧旋

鄧旋（英文：Joy Deng，1992年1月20號—）係中國羽毛球員，廣東廣州出世，2017年開始代表香港出賽，2019年退役。
接力賽跑

接力賽跑係田徑運動嘅一種，係多人合作嘅接力徑賽項目。比賽嗰陣要拎住一支長30厘米嘅金屬圓棒作為交接工具，選手一定要喺屬於自己嘅範圍拎住支棒，唔係嘅話就係犯規，必須喺接棒區之內接棒。當拎住棒嘅選手就快到嘅時候，下一位接棒嘅選手就要開始起跑動作，以達到接棒嗰陣可以加快速度。根據每個選手嘅速度，接力賽跑嘅接棒次序通常係：第二快、第三快、最慢、最快。如果走咗出自己嗰隊嘅線道或者選手過咗接捧區都交唔到棒畀下一位選手，全隊都會被取消資格。
除咗第一位選手會用助跑器起跑之外，還會起跑，其他選手都係企喺度起跑。
陳曉華

陳曉華（英文：Hera Chan Hiu Wa，1995年1月3號—），係香港女藝人，2018年度香港小姐競選、2019年度香港國際中華小姐競選嘅冠軍。

個人履歷
陳曉華喺香港出世，籍貫廣東肇慶四會，早年入讀真光女書院，之後2018年喺香港中文大學護理系畢業，同年參加香港小姐競選，畀傳媒話似香港女星鍾楚紅同台灣女星許瑋甯。最後佢攞到冠軍，之後響2019年3月參選2019國際中華小姐競選，結果佢再次攞到冠軍。
陳曉華曾經同香港歌手狄以達拍拖，但係後嚟分手收場。
響2020年，佢響電視劇《迷網》入面飾「蕭美婷」一角，但就畀人批評佢演技差兼講嘢黐脷筋，話佢唔應該擔正做女二，而係應該要繼續進修。陳曉華表示自己並冇黐脷筋，但係會改善，同年佢喺萬千星輝賀台慶贏得38萬港元大獎。
2022年女足亞洲盃決賽

2022年亞洲冠軍盃決賽係2022年女足亞洲盃入面決定邊隊攞冠軍嘅比賽，2022年2月6號晏晝喺主辦地——印度馬哈拉施特拉邦新孟買嘅DY帕蒂爾體育場踢。邊個隊喺比賽入得最多波嘅，會攞到2022年女足亞洲盃冠軍。呢場比賽係亞洲足協第20次辦嘅最頂級女足盃賽事兼爭最高榮譽嘅比賽。

賽前
睇埋：武漢肺炎大爆發同武漢肺炎印度疫情
印度喺2019年5月31號入圍申辦，初期未爆發武漢肺炎。自從印度喺2020年1月30號爆發第一單武漢肺炎感染個案後到2020年2月19號被推薦做舉辦場地為止，疫情先至零星個案。同年6月5號攞走咗2022年女足亞洲盃主辦權後先至疫情開始大爆發，嗰時好多體育賽事都停晒直到同年6月先至逐漸恢復。踏入2021年，因爲好多國家對出入境做咗限制措施，同年亞洲盃外圍賽統一分成六個東道主賽事地區嚟舉辦，因部份參賽隊唔滿意舉辦地提出嘅入境防疫政策或防止隊員打完賽事返到本地後證實感染武漢肺炎同參賽隊所在國發生政變，出現四支國家隊棄權嘅事。亞洲盃喺2022年1月20號開幕後，因防疫政策而冚唪唥波賽都唔畀觀眾入場睇波；泰國同印尼隊先爆出咗興奮劑醜聞而改旗嚟參賽，再喺決賽圈小組賽入面，受到東道主印度隊爆發集體感染武漢肺炎而退賽嘅影響，中國女足比南韓女足踢少一場波。殺入淘汰賽後，中國方面，八強先3-1搞沉越南、四強再同日本踢咗120分鐘都未出勝果（2-2），喺互射十二碼階段4-3反勝。南韓方面，八強先1-0搞沉澳洲、四強再2-0搞沉埋菲律賓。
喺呢場決賽之前，中國女足曾經攞過8次女足亞洲盃冠軍，而南韓第一次殺入決賽。

過程
呢場決賽係由中國對南韓。上半場南韓喺第27分鐘嘅頭槌同第48分鐘（補時）搏到嘅十二碼入咗波而領先中國兩粒；下半場踢咗差唔多過半就風雲突變，先喺第68分鐘搏到嘅十二碼入咗波，再喺第72分鐘嘅頭槌入波而追返兩粒。喺下半場補時階段，先喺第91分鐘出現中國近距離擋出兩次南韓必入嘅波，再喺差唔多第93分鐘輪到中國快速反擊時，直接喺十二碼位隔籬入波而3-2反超南韓；嗰時離補時結束重有唔夠2分鐘。隨後中國隊用埋最後一換人名額，南韓隊掟波入場無耐俾中國隊嘅隊員身體掂到，跟住球證吹鷄完場，中國隊3-2反勝南韓而攞到2022年女足亞洲盃冠軍。
成場比賽有3次視像助理球證介入：

賽後
球證吹咗完場鷄後，中國隊方面，好多女足隊員都衝入場內慶祝攞咗第9次亞洲盃冠軍，連教練水慶霞都俾足球隊員猛咁托起撐場，亦有隊員喺賽後第一時間接收亞洲盃冠軍嘅獎盃同獎牌嘅事。南韓隊方面，好多隊員都失晒望嘅表情同教練哥連培爾都成日諗場波究竟係點輸法。

比賽媒體
喺女足亞洲盃開賽之前，好多媒體成日對中國女足白鴿眼，即使係印度突然退賽同成功逆轉越南而殺入世界盃兼翻盤絕殺日本後，都有媒體唔睇好中國隊攞到亞洲盃冠軍，不過比賽結束後令好多亞洲媒體O晒嘴。喺CBS電視網，有講波佬以「What an incredible comeback」嚟形容中國女足嘅絕地反擊。喺中國大陸，咪咕視頻出現重演黃健翔喺2006年FIFA世界盃意大利對澳洲嘅16強賽事激動講解贏波、激動到拍檯同講到「乜係勁抽」；而CCTV-5喺球證吹完場鷄後話中國女足「好嘢」嘅事。而南韓媒體嘅講波佬喺中國女足第93分鐘入波之後歎氣到收晒皮。喺臺灣，緯來體育喺賽後重話到南韓隊喺輸波後點樣接受現實。賽後有網友猛咁撐中國女足成功攞走亞洲盃冠軍而成爲勵志故仔。

中國
開賽之前，受武漢肺炎大爆發影響，有好多中國大陸居民都唔畀出國到印度睇波或非必要唔跨省睇奧運賽事，加上咁啱係北京冬奧會舉辦期間而引起全國人民關注。因爲中國嘅體壇有唔同隊各自參加唔同性別嘅賽事，其中男足參加FIFA世界盃嘅亞洲區十二強賽；而女足參加家下嘅亞洲盃；冬奧代表團分別參加2022年冬奧會嘅唔同賽事，加上係農曆新年期間因大多數工作辦公場所都放假休息，而吸引咗大量觀眾收睇比賽。喺足壇出現「女足提早殺入世界盃，男足提早無緣世界盃」嘅事。尤其係男足喺2月1號作客輸咗畀越南而俾好多媒體鬧兼俾亞洲足壇笑餐飽。加上女足賽事冇乜電視媒體直播關注，有部份波迷要通過畀錢到PPTV或咪咕視頻或愛奇藝買VIP，或直接搵境外媒體而曲線轉播收睇女足比賽。嚟到決賽前一日（2022年2月5號），有好多中國波迷聯手上書要求CCTV-5直播女足亞洲盃決賽，結果央視聽咗波迷意見，喺決賽當日拎走咗原先嘅奧運會直播比賽而改成直播女足比賽；授咗權嘅網上直播平台（PPTV、咪咕、愛奇藝）亦宣佈免費直播呢場波；亦有部份省級嘅體育頻道（例如廣東體育）喺下半場完場前10分鐘內直播咗呢場賽事；甚至有部份波迷自己開直播間嚟講解呢場波。比賽嗰晚各大酒吧、食肆、酒店、KTV、商場幾乎爆滿。
賽後有一大堆中國嘅波迷同體育迷、奧運發燒友，甚至連平時冇乜關注體育嘅公民都見證咗中國女足絕地反勝贏波，第9次成功攞走女足亞洲盃冠軍嘅事。賽後有部份波迷激動慶祝中國足球攞咗亞洲盃冠軍，亦有一堆觀眾發佈彈幕嚟刷爆直播間。有部份網友呼籲政壇重獎女足；重有網友話「男足係『做嘢打爛嘢』嘅紈絝子弟，女足係蓄勢待發嘅『蟻多摟死象』」；亦有部份網友利用中國嘅EDG喺冰島首都區雷克雅維克舉辦嘅英雄聯盟2021賽季全球總決賽3-2反勝南韓嘅DWG（韓文：DWG KIA）單嘢嚟形容呢場波；同埋部份北佬網友用到「阿西巴」、「俺對呦」呢三個字嚟形容南韓佬嘅表情；喺江蘇蘇州，亦有部份波迷喺中國男足嘅隔離酒店出面放煙花嚟慶祝女足第9次攞走亞洲盃冠軍。而央視屬下嘅自媒體（央視新聞）同《新聞聯播》節目亦喺女足攞冠軍後嘅第二日，唔單止直播咗女足返中國上海同第一時間播報咗女足攞咗亞洲盃冠軍呢單嘢。
賽後結束嘅第二日晏晝，女足從馬哈拉施特拉邦孟買搭東航包機返中國上海後轉搭大巴返江蘇蘇州時，受到波迷同體育迷、奧運迷嘅熱烈歡迎同貴賓級待遇。連蒙牛都重獎中國女足千萬文人民幣。

韓國
開賽之前，受武漢肺炎大爆發影響，有好多南韓居民都去唔到印度睇波，加上國內曾經喺2014年爆過部署薩德導彈案而引發中韓關係拗數，咁啱係2022年冬奧會舉辦期間而引起部份體育迷同波迷收睇呢場波。南韓當地啲公民因爲之前成日俾傳媒洗腦，冇乜文化自信，所以對中國大陸嘅發展做白鴿眼。當地傳媒因睇唔起男足喺2月1號作客輸咗畀越南，而笑女足會點踢得重差，連電視媒體tvN都噉講。雖然喺半場完後嘅中場休息期間，好多波迷都開始喺室內或街頭慶祝南韓隊入咗兩波領先中國，而諗住下半場結束後穩陣嚟攞冠軍，但係下半場打咗一半之後俾中國追返兩波後完全收晒皮。尤其係中國女足第93分鐘嘅入波，令部份波迷非常之失望。第二日朝頭早出版嘅報刊同傳媒都表達出失望嘅情緒。甚至有南韓波迷鬧到隊員成場波簡直係虎頭蛇尾。
黃瀅仴

黃瀅仴（Verena Wong，2001年9月1號—）係香港女藝人，2021年無綫電視藝員訓練班學員，畢業後加入無綫電視。

簡歷
黃瀅仴本名黃翠莹，小學讀宣道會陳元喜小學，中學讀沙田崇真中學，大學讀香港大學，入住孫志新堂，亦有參與港大劇社。
張盈悅

張盈悅（英文：Chong Ying Yue Joyce，1998年4月21號—）係香港女]藝人，2020年度香港小姐競選參選佳麗，係嗰屆兩名海外佳麗之一（另一名係謝嘉怡），最後打入15強，選後加入無綫電視。佢喺美國音樂及戲劇學院（英文：American Musical and Dramatic Academy）畢業。
李玗蓁

李玗蓁（Viann Li，2003年1月24號—），係香港女演員，2018年開始參與影視演出。
恭喜發財

恭喜發財（粵拼：gung1 hei2 faat3 coi4）係唐人圈喺農曆新年去拜年嗰陣最常用嘅恭賀說話，亦可以寫喺揮春張貼出嚟嘅紅紙。呢句話喺大清時就已經有記載，流行於廣東,[[香港]]及[[澳門]]。

西人記載
一九零二年，倫敦會有牧師，喺省城出書，記載恭喜發財，讀kung hei fat choy，譯Respectful congratulation, may-you-get rich。
羅詠琪

羅詠琪（Winkie Law，1998年11月18號—），係香港女藝人，本職跳繩教練，2021年參加ViuTV選秀真人騷《全民造星IV》入圍96強後止步，2025年再參加另一個真人騷《足球女將》。
烏蠅

烏蠅，又叫蠅或蒼蠅，係雙翅目短角亞目昆蟲嘅總稱，全世界約有3,000種。
成蟲飛嘅能力非常勁，可以盤旋，或高速飛行高速轉方向。

生態嘅重要性
烏蠅多數食爛嘅有機物，喺人嘅生活環境，會污染食物，傳播痢疾呢啲病。
喺生態系中，烏蠅嘅幼蟲係動植物嘅分解者。

生活史
烏蠅係完全變態嘅昆蟲（卵、幼蟲、蛹、成蟲）。
烏蠅喺爛肉或屎呢啲爛嘢上面生蛋，幼蟲孵化之後就食呢啲爛嘢。
吳家忻

吳家忻（英文：Ng Ka Yan Jeannie；1998年9月6號—），藝名kayan9896，係香港女藝人，2020年因為出演YouTube頻道「試當真」短片而出名，綽號「港版周子瑜」。

簡歷
2022年11月27號，吳家忻於上環Soho House擔任《張蔓莎 Sabrina's bedroom date》嘉賓
吳家忻喺香港出世，中學讀將軍澳官立中學，大學讀香港城市大學媒體與傳播系。佢本身係想讀香港演藝學院，但係因為屋企人反對而放棄咗。佢喺2020年中接拍第一個廣告而正式入行，隨後一年已經拍過差唔多十個廣告，亦有演出MV。除咗周子瑜，有人又話佢似黃伊汶同周嘉玲。
吳家忻喺2020年11月喺YouTube頻道「試當真」短片《唔通佢有男朋友》入面做女主角，而畀網民留意。2021年佢有機會參演ViuTV單元劇《YOLO的練習曲》入面其中一位女主角，之後開始用「kayan9896」個名以歌手身份出歌。
2021年下半年，吳家忻除咗featuring（中文：客串）參與MC $oHo & KidNey製作歌曲《係咁先啦》外，亦成為咗New Age Tone音樂廠牌嘅第一個歌手。吳家忻用佢Instagram帳戶名稱「kayan9896」做藝名。2021年到2023年，相繼推出咗個人單曲《Be Around》、《Not Too Close》、《Hell No》、《Think I'm In Love》，吳家忻除了主唱外亦負責部分作曲同填詞。
2024年，吳家忻專注發展音樂事業，同試當真分道揚鑣。

感情生活
2021年9月底，吳家忻同試當真另一成員林家熙（Locker）嘅戀情正式公開，二人因合作拍攝試當真影片《唔通佢有男朋友》而認識。2023年3月，佢公開宣布已經分手。
2024年3月初，吳家忻公開同名媛薛芷倫大仔馬桂烽嘅戀情，話拍咗半年拖，同年12月22號喺Instagram限時動態上宣佈已分手。
胡楓

胡楓（1932年1月18號—），原名胡繼修，人稱修哥、修修或胡楓叔，祖籍廣州，係香港演員。1953年考入大成公司，開始喺電影生涯。第一部作品係《男人心》，亦都係令佢一夜成名嘅作品。及後同多位當紅女星合作，1960年代後期同蕭芳芳合作過唔少歌舞片，舞藝精湛，有「舞王修」之稱，至今仍為人賞識。
胡楓1970年代開始轉嚮電視圈發展，演過唔少電視劇。而家為無綫電視藝員，亦間中於電影客串演出。
胡楓係一位廣受香港演藝圈人士尊重嘅前輩，張學友、黎明等藝人都係佢嘅契仔。

藝名由來
因為楓樹一年四季都係紅色，故取楓樹嘅「楓」字為藝名，意喻可喺娛樂圈「長紅」嘅意思。
馬國明

馬國明（英文：Kenneth Ma Kwok Ming，1974年2月13號—）係香港無綫電視（TVB）嘅經理人合約男藝員兼無綫當家小生之一，曾經四次喺《萬千星輝頒獎典禮》攞到「最受歡迎電視男角色」，喺2019年憑《白色強人》嘅唐明拎到「最佳男主角」，成為「香港視帝」。

個人經歷
馬國明喺香港出世，之後就同屋企人移民加拿大，後來成家回流返港。由於撞正香港不景氣，好難搵到工做，結果入咗無綫電視藝員訓練班，就開始佢多年嘅演藝生涯。
馬國明喺無綫電視藝員訓練班第14期藝員訓練班畢業，由跑龍套做起，直到《衝上雲霄》獲捧為「S4」後受到重視，喺《律政新人王II》第一次擔任第一男主角。
2004年嗰陣曾經被包裝為為奧運六星之一。
2012年，馬國明憑《On Call 36小時》嘅張一健（一件頭）喺《萬千星輝頒獎典禮2012》拎到「我最喜愛的電視男角色」。2013年，馬國明憑《衝上雲霄II》嘅高志宏大受歡迎，喺《MY AOD我的最愛頒獎典禮2013》拎到「我的最愛電視男主角」，成為「大馬視帝」，再喺《2013年度香港演藝人協會頒獎禮》拎到「電視傑出表現男演員」，成為「雙料視帝」。2018年，馬國明再憑《降魔的》嘅馬季（小馬）喺《萬千星輝頒獎典禮2017》第二次拎到「最受歡迎電視男角色」，並分別喺《觀眾在民間電視大獎》同《香港電視大獎》拎到「民選最佳男主角」同「男主角獎（劇集）」，被封為「民間視帝」；同年年底憑《宮心計2深宮計》嘅任三恕喺《萬千星輝頒獎典禮2018》第三次拎到「最受歡迎電視男角色」，係「最受歡迎電視男角色」呢個獎自《萬千星輝頒獎典禮2006》設立以嚟獲獎次數最多同打入最後五強次數最多嘅保持者。
2020年，已經入行多年，多次同視帝擦身而過嘅馬國明終於喺《萬千星輝頒獎典禮2019》中憑《白色強人》嘅唐明拎到「最佳男主角」，成為香港視帝。

拍拖
入行前，馬國明喺讀書時期有過一段初戀，入行後，佢承認早期同一位圈內合作過嘅女演員有一段時期相戀過，但好快因圈內身分懸殊而分手，大眾相信佢指嘅姓曾女藝人係曾華倩。
2009年，馬國明承認曾經同無綫電視花旦胡定欣因參與《舞動奇跡》相戀兩年，於2011年和平分手，現時維持好朋友身份。
2012年，馬國明因出道以來近乎無負面新聞，畀網絡討論區封為首席男神。
2017年，馬國明同黃心穎傳出緋聞，而兩人聲稱了解緊。2018年，兩人關係有進一步發展，而慢慢默認戀情。兩人喺2019年黃心穎爆出「安心偷食事件」後分手。
2020年，馬國明同湯洛雯傳出緋聞，兩人承認發展緊，並喺社交平台同步公開關係。

獎項同提名
為確保關聯性，以下只列出馬國明出道至今嘅個人獎項。
許紹雄

許紹雄（Hui Shiu Hung；1948年11月4號—）係香港甘草演員，拍過大量電視劇同電影。
許紹雄1970年代喺麗的電視返工嗰陣係揸Benz，所以有「Benz雄」嘅外號。

演出
呢個表唔完整，歡迎加料。
郭珮文

郭珮文（英文：Juliana Kwok，2001年8月22號—）係香港無綫電視女藝員，2023年度香港小姐競選嘅五強佳麗，紐約大學畢業，參選前搞電子商貿生意。

簡歷
2001年8月22號，郭珮文响香港浸會醫院出世。2023年，佢參選《2023年度香港小姐競選》，因為擁有傲人豐滿上圍，而獲網民關注，人稱「大騎樓」 、「TVB最強Body」，重入埋最後五強。
2023年11月19號，佢响《萬千星輝賀台慶2023》入面，抽中42萬港幣現金大獎，重係萬千星輝賀台慶史上，台慶送大禮頭獎得主當中，出道時間最短嘅一位，當時佢出道接近三個月。

花邊
郭珮文係一位愛貓之人，屋企先後養咗三隻貓：Demon、Demon Jr.、Gudetama，重幫貓咪開咗Instagram帳戶。
YSCC橫濱

YSCC橫濱（日文：Y.S.C.C.橫浜）係日本一支職業足球隊，日本丙組職業足球聯賽（J3）球隊之一。球會根據地係神奈川縣橫濱市，主場係三澤公園球技場。

史
1986年成立。2014年加入日本職業足球聯賽。
周秀娜

周秀娜（英文名Chrissie Chau，1985年5月22號—）係個香港𡃁模。初出道時做空姐兼攝影模特兒，之後俾中文傳媒封為「翻版樂基兒」。
另外周秀娜又出席大學搞嘅「周秀娜現象」嘅學術探討講座，吸引唔少龍友捧場。

作品
呢個表唔完整，歡迎加料。

感情關係
周秀娜曾經有公開嘅男朋友（Avis），但已經分手。

言論
關於香港高鐵計劃
《蘋果日報》娛樂版報導佢話：「我唔覺得起高鐵會快好多，反而先使一筆未來錢，669億真係唔係一個細數目。全球經濟都未算好好，何必要博呢一鋪？」

瑣碎事
2009年香港書展出寫真集時，同行重有好幾位女仔。不過，外界批評𡃁模時，傳媒鍾意睇周秀娜嘅回應。當年本寫真集有幾張疑似走光相，所以畀人叫做「露暈娜」。（事主同經理人公司負責人 Roy 事後否認走光。）
伍允龍

伍允龍（英文：Philip Ng，1977年9月16號—）係香港出世嘅香港藝人，美國芝加哥華裔，香港電影武術指導，而家同時係電影男演員。佢老豆伍紹華係伍家國術會嘅創立人。
佢同安志杰、吳建豪喺2003年合作電影《少年阿虎》認識，之後成為咗出生入死嘅好兄弟。

演出
呢個表唔完整，歡迎加料。
盧頓足球會

盧頓足球會（英文：Luton Town F.C.，/ˈluːtən ˈtaʊn/），英國英格蘭東部區域百福盧頓嘅職業足球隊，1885年成立，綽號「The Hatters（賣帽者）」來自盧頓早年整帽嘅歷史。早年盧頓大多喺低組別聯賽角逐，自1982年升上舊甲組聯賽後，盧頓曾經喺英格蘭頂級聯賽角逐十年，1992年降班後，成績每況愈下。盧頓喺2006/07球季由英冠降班，翌年再降一班到英乙作賽，由於未能解決財困，開季已被扣咗30分，最終於2008/09年球季後降班到英格蘭足球議會全國聯賽，近89年來首次降級到非聯賽級別角逐。2013/14球季盧頓奪得英格蘭足球議會全國聯賽冠軍，升上英乙，返回職業聯賽角逐。2017/18年度球季盧頓取得英乙聯賽亞軍，升上英甲聯賽。盧頓升上英甲首個球季，即取得英甲聯賽冠軍，於2019/20年度球季升班到英冠作賽。2022/23年度球季喺升班附加賽贏咗高雲地利，2023/24年度球季升上英超。
盧頓主場為克尼爾沃思路球場（Kenilworth Road）。
芝蔴

芝蔴（粵拼：zi1 maa4，亦寫芝麻），拉丁學名：Sesamum indicum），又叫胡蔴（wu4 maa4，又寫胡麻）係胡麻科胡麻屬嘅一年生草本植物，原產地喺中國雲貴高原一帶。喺中國，芝蔴係四大油料植物之一。佢同油菜、蕎麥一齊，合稱中國三大蜜源植物。

樣
成樖嘢都有茸毛，莖係直立形態，有1m高到，下圓上方。而佢嘅花係總狀花序嘅頂生品種，生喺葉杈之間，而且一次過開1——3朵；花樣係圓筒嘅唇形品種，一般係淡紅、紫、白三種色，入面有蜜腺響度。佢嘅果有4、6、8嗰棱（睇品種嚟定）。而佢嘅核一般係扁圓形，有白、黃、啡紅或黑嘅品種。

用途
而家街邊成日賣到嘅蔴油倒出嚟之後嘅樣喺藥材舖嗰度成日賣到嘅黑芝蔴
呢種植物有好多用途。除咗可以整成比較香噴噴嘅蔴油之外，重可以整成蔴醬、粥、調味料等等。另外，佢嘅莖同葉、花都可以提取芳香油。另外，芝麻重可以整成蜜。

營養價值
芝蔴有好多人體必須要有嘅脂肪酸同亞油酸，而且佢哋一共有43.7%嘅量，重多過菜油同花生油。佢嘅籽有61%嘅油量，尤其係白籽最多油。由古代開始，用芝麻整嘅嘢食喺全世界出嗮名。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
芝蔴嘅藥用方面都幾犀利下。黑芝蔴籽可以做藥，有補肝益腎同潤燥通便嘅功效。

栽培史
古代有個傳說話，喺西漢時期，張騫通緊西域嗰時先至將芝蔴引到中國嘅。但係經過科學考證，喺浙江湖州嘅錢山漾新石器時代遺址同杭州水田畈史前遺址入面發現咗古代芝麻嘅籽，先至話清芝麻嘅原產地喺中國西南邊——雲貴高原一帶。
三蘇祠

三蘇祠係紀念三蘇嘅祠廟，喺四川眉山東坡區市區西南紗縠行。原先係蘇洵、蘇軾、蘇轍舊宅，大元初年為咗紀念佢哋三仔爺改成祠廟，近年改做三蘇祠博物館。
1980年7月7號，三蘇祠列為四川省重新確定公布嘅第一批省級文物保護單位。2006年5月25號，成為第六批全國重點文物保護單位。2013年雅安地震嗰時，受損嚴重，2016年4月正式開館。
庭院紅牆環抱，綠水縈繞，古木扶疏，翠竹掩映，形成三分水二分竹嘅島居特色。
祠入邊有蘇洵、蘇軾、蘇轍，以及程夫人、任採蓮、蘇八娘（蘇軾家姐，程正輔妻）、王弗、王閏之、王朝雲、史夫人，仲有蘇家六公子等十幾人嘅塑像。仲有木假山堂、古井、洗硯池等蘇家遺跡。珍藏4件一級文物、24件二級文物、696件三級文物。明代文物，陳淳草書《前赤壁賦》、王式《西園雅集圖》、張風翼書《後赤壁賦》、許光祚書《記承天寺夜遊》，清朝文物何東洲書《東坡詞》等等，都係三蘇祠鎮館之寶。

史
三蘇祠原先係佔地大約5畝嘅庭院，有古井、洗硯池、碑亭等遺跡。元代改宅為祠，明末毀於兵燹，清康熙四年（1665年）眉州知州趙蔥芽喺原址仿原貌重建，嘉慶十一年（1806年）擴建，加起東西廂房同方牆門道，以及重塑三蘇父子塑像，設置3座神龕。收尾陸續擴建到而今佔地104畝嘅古典園林。2013年4月20號雅安地震，16處古代建築受損嚴重。2013年8月22號正式閉館修葺，呢次係自清康熙以來規模最大嘅維修工程，據說使咗大概9千萬人民幣。維修工程堅持按照「原形制、原結構、原材料、原工藝」嘅原則。。古建築用嘅木材係從眉山、樂山等地木材市場搵嘅老木料。剷除咗地震之前嘅石屎地面，用川西風格紅砂石地面鋪過。重開之後，博物館將以前冇辦法擺出來嘅文物分主題陸續展覽。
有政府唔驚

有政府唔驚係2020年1月尾，武漢肺炎疫情擴散去到中國唔同地方嗰陣，有線新聞中國組記者走訪農曆年前開業嘅廣州花市採訪片段嘅一句說話。當中一班阿叔阿嬸，表現得完全唔擔心疫情，兩位「大媽」向鏡頭手舞足蹈用廣東話高叫「唔驚！有政府，有政府唔驚！」。記者問係咪連口罩都唔使戴，個大嬸就答，「唔戴！身體健康！年年有今日！相信政府！」。香港網民恥笑佢哋言論，呢次訪問片段同截圖製成貼圖廣傳，衍生唔少改圖。
特倫辛

特倫辛（英文：AS Trenčín）係斯洛伐克特倫欽一間職業足球球會，依家踢緊斯洛伐克超級足球聯賽。
斯卡利察

斯卡利察（英文：MFK Skalica）係斯洛伐克斯卡利察一間職業足球球會，依家踢緊斯洛伐克超級足球聯賽。
井上麻里奈

井上麻里奈（粵拼：zeng2 soeng6 maa4 lei5 noi6，1985年1月20號—）係日本一個女配音員。

配音作品
呢個表唔完整，歡迎加料。
羅斯郡

羅斯郡（英文：Ross County F.C.）係蘇格蘭羅斯克羅默蒂一間職業足球球會，依家踢緊蘇格蘭超級足球聯賽。
孖寶賽車Double Dash!!

孖寶賽車Double Dash!!（英文：Mario Kart: Double Dash）係任天堂孖寶賽車系列嘅一隻競速遊戲，喺GameCube玩，2003年出。本作係孖寶賽車第一款全3D建模既遊戲作品
堀內賢雄

堀內賢雄（粵拼：fat1 noi6 jin4 hung4，1957年7月30號—）係日本嘅一個男配音員。

配音作品一覽
呢個表唔完整，歡迎加料。
江碧蕙

江碧蕙（1976年—）係香港首位唐人女騎師，師父係賓康，17歲（1993年）策騎「玉壐」出道，成為香港賽馬歷史首位華人女騎師，19歲（1995年）第一次贏頭馬（大瀑布），22歲（1998年）因病退役。
佢前夫係法國騎師李格力（2016年離婚），有兩個仔。2017年3月同一名法國、西班牙、波蘭混血嘅網球利國駿教練再婚。
温穎琦

温穎琦（英文：Ollie Wan，原名Olivia，1987年1月4號—），係香港女藝人，2020年用前空姐嘅身份主持ViuTV清談節目《轉機 ON AIR》而出道。現係ViuTV《3分鐘熱度》及《Interviu》娛樂新聞主持。

簡歷
温穎琦本嚟係位空姐，2020年被裁員後轉職幕前，畀ViuTV招募做清談節目《轉機 ON AIR》嘅其中一位航空從業員主持。2021年佢再參加ViuTV另一真人騷《最後一屆口罩小姐選舉》，代號「服務員」，最後廿強止步。同年，佢做咗「培生擂台：無敵盃」女子拳擊表演賽兩位參賽者之一，對手係參加過ViuTV另一真人騷《造美人》嘅張育玲（Kathy）。
南勢里

南勢里，係苗栗縣苗栗市嘅一個里，係一個民風淳樸嘅地區，南勢里里民主要方言係客家話，大部份信仰佛教。南勢里內土地公廟林立，大部分嘅鄰都有一座土地公廟。

人口
南勢里里民人數統計至2014年（民國103年）1月為止有2414人，男性人數為：1272人，女性人數為：1142人。，男性人數多於女性。
南勢里原住民人數統計至2014年1月總計30人（平地原住民：11人，山地原住民：19人）

宗教信仰
居民信仰嘅範籌包括：祖先祭拜、神靈崇拜、歲時祭儀、占卜風水、生命禮俗等，主要以佛教為主，社區內土地公廟林立，係居民每日早晚同農曆初一、十五祭拜嘅精神寄託。

交通
以台13線自北向南貫穿整個社區，係社區交通運輸主軸，向北通往市區，向南通往銅鑼鄉，向西通往西湖鄉。
南勢里內有台鐵南勢站，冇售票亭，只可以用電子票券出入站。車站有天橋，對附近里民提供好多方便性。

產業
主要產業以農業為主（茶業、稻米）。未來發展願景係偏重生態，以發展生態村、有機村、生態旅遊為重點。南勢里係客家文化發展嘅重點區域。

學校、機關
國立聯合大學：有二個校區(第一校區為：二坪山校區，第二校區為：八甲校區），兩個校區面積合計77公頃，係苗栗最高學府，師生教職員大概八千人。
新英國小：提供生物多樣性環境教育嘅最佳場域。學校教職員同附設兩班幼稚園師生約150人。
苗栗看守所：民國86年（1997年）創立，法務部喺民國80年（1991年）間揾到現址土地辦理議價徵收，總面積約2.983公頃。民國100年（2011年）1月1號起，依據「法務部矯正署組織法」改屬法務部矯正署，機關名改為「法務部矯正署苗栗看守所」，同「法務部矯正署苗栗少年觀護所」合署辦公。
失眠藥

失眠藥（英文：Philosomnia）係香港商業電台叱咤903嘅節目，連埋廣告每集係六十分鐘。主持係奧仕卡。第一輯響2019年5月26號至2019年10月6號星期日晚上十一點至十二點播放。第二輯響2020年3月3號起星期一至五深夜（星期二至六凌晨）一點至兩點播放。

播放時間
2019年5月26號至2019年10月6號：逢星期日晚上十一點至十二點播出
2020年3月3號起：逢星期二至六凌晨一點至兩點播出
2020年6月23號至24號：由於奧仕卡放假，節目由《叱咤樂壇》深夜版替代，分別由梁文禮以及謝茜嘉主持。
2020年9月8號至11號：由於奧仕卡放假，節目由《My當奴》以及《少爺占》替代，分別由Donald以及占主持。
2020年11月25號至27號：由於奧仕卡放假，節目由《扭扭擰擰扭扭擰》替代，由薛晉寧主持。
2021年1月2號：由於1號直播《2020年度叱咤樂壇流行榜頒獎典禮》，因為怕節目超時，所以安排定《聖艾粒忌廉夜校》暫停播出，嗰日《失眠藥》提早至1號晚上十一點開始播出。
2021年2月1號至2號：由於奧仕卡放假，節目由《少爺占》以及《My當奴》替代，分別由占以及Donald主持。
2021年3月20號：由於有《饑饉三十》嘅特別活動，《聖艾粒忌廉夜校》當日縮短到一個鐘頭，嗰日《失眠藥》提早至午夜十二點開始播出。
2021年3月30號至31號：由於奧仕卡放假，節目分別由《廣東爆谷》以及《橙咇咇》替代，由Colin以及阿強主持。
2021年5月15號：由於奧仕卡放假，節目由《廣東爆谷》替代，由Colin主持。
2021年6月15號至17號：由於奧仕卡放假，節目分別由《少爺占》、《My當奴》以及《扭扭擰擰扭扭擰》替代，分別由占、Donald，以及薛晉寧主持。
2021年7月24號：由於奧仕卡放假，節目由《廣東爆谷》替代，由Colin主持。
2021年7月27號：由於奧仕卡放假，節目由《集雜志》替代，由急急子主持。
2021年9月15號至17號：由於奧仕卡放假，節目分別由《情歌萬歲》以及《扭扭擰擰扭扭擰》替代，分別由阿酸以及薛晉寧主持。
2021年10月29號至30號：由於奧仕卡放假，節目由《扭扭擰擰扭扭擰》替代，由薛晉寧主持。
2022年1月6號至8號：由於奧仕卡放假，節目由《叱咤樂壇Brand Yourself》替代，由Woody主持。
2022年4月15號至16號：由於奧仕卡放假，節目由《阿正呀唔該》替代，由阿正主持。
2022年5月20號至21號：由於奧仕卡放假，節目由《叱咤樂壇Brand Yourself》以及《阿正呀唔該》替代，分別由Woody以及阿正主持。
2022年6月22號、24號至25號：由於薛晉寧放假，節目提早一個鐘頭開始播出。
2022年8月3號、5號至6號：由於薛晉寧放假，節目提早一個鐘頭開始播出。
2022年9月6號至8號：由於奧仕卡放假，節目由《叱咤樂壇Brand Yourself》替代，由Woody主持。
2023年1月10號：由於奧仕卡放假，節目由《宇宙船‎》替代，由薛晉寧主持。
2023年3月14號至25號：由於薛晉寧放假，節目提早一個鐘頭開始播出。
2023年7月22號、25號至26號：由於奧仕卡放假，節目由《支力支力》替代，由薛晉寧主持。
2023年8月2號至5號：由於奧仕卡放假，節目由《阿正呀唔該》、《支力支力》以及《EL時》替代，由阿正、薛晉寧以及Elsie主持。
2023年8月22號：由於奧仕卡放假，節目由《阿正呀唔該》替代，由阿正主持。
2023年8月26號、29號至30號：由於薛晉寧放假，節目提早一個鐘頭開始播出。
2023年10月25號至28號：由於奧仕卡放假，節目由《EL時》以及《支力支力》替代，由Elsie以及薛晉寧主持。
2023年12月7號：由於薛晉寧放假，節目提早一個鐘頭開始播出。
2024年1月16號至18號：由於薛晉寧放假，節目提早一個鐘頭開始播出。
2024年3月26號至30號：由於薛晉寧放假，節目提早一個鐘頭開始播出。
2024年4月20號、23號：由於奧仕卡放假，節目由《支力支力》替代，由薛晉寧主持。
2024年5月10號至11號：由於薛晉寧放假，節目提早一個鐘頭開始播出。
2024年5月18號：由於奧仕卡放假，節目由《阿正呀唔該》替代，由阿正主持。
2024年6月5號至6號：由於奧仕卡放假，節目由《阿正呀唔該》以及《支力支力》替代，由阿正以及薛晉寧主持。
2024年6月25號：由於奧仕卡放假，節目由《EL時》替代，由Elsie主持。
2024年7月4號至6號：由於薛晉寧放假，節目提早一個鐘頭開始播出。
2024年8月24號：由於奧仕卡放假，節目由《支力支力》替代，由薛晉寧主持。
2024年9月10號：由於奧仕卡放假，節目由《那天我走上了歪路》替代，由歪歪主持。
2024年10月22號至29號：由於奧仕卡放假，節目由《梁子力學》替代，由梁子主持。
2024年11月27號至28號：由於奧仕卡放假，節目由《支力支力》以及《阿正呀唔該》替代，由薛晉寧以及阿正主持。
2024年12月7號、10號至11號：由於薛晉寧放假，節目提早一個鐘頭開始播出。
2025年1月21號：由於薛晉寧放假，節目提早一個鐘頭開始播出。

每集主題
呢個表唔完整，歡迎加料。

廣播劇
失眠藥節目時段內會定期播放廣播劇，每集連廣吿通常大約半個鐘，有時結局篇就會加長到一個鐘。長篇廣播劇分季推出，季與季之間設有「休季期」。

主題曲
第一輯期間，只會播放第一代主題曲；第二輯開頭，第一節會放播第二代主題曲，而第二節會播放第一代主題曲；2022年6月6號打後，改為第一至三代主題曲隨機播放。
蝦膏

蝦膏，又寫做蝦糕，係香港、韓國埋南洋調味料。蝦膏係將蝦仔加鹽，然後磨成醬，再曬乾整成嘅調味料。蝦膏需要曬好耐，所以一般只會喺夏天曬蝦膏。喺曬嘅時候，啲蝦仔發酵，發酵過程會令到啲蝦膏有好濃嘅鮮味。
喺香港，蝦膏用嘅蝦係香港沿海同埋太平洋西岸好容易搵到嘅銀蝦。因為日頭嘅時候，銀蝦會匿埋喺海床，要到夜晚先至會浮上水面，所以漁民一般都係喺半夜出海，等到喺凌晨啲蝦浮晒面，先至撈佢。

蝦醬炒通菜
準備：將通菜洗乾淨，搣成一段段，唔要太老嘅部分；將紅辣椒切絲；將蝦醬用紹酒、啲啲水開咗佢。
做法：大火起油鑊，爆香薑蓉、蒜蓉，然後落紅辣椒絲同埋蝦醬。落通菜，等啲菜炒冧咗之後，加蠔油同埋糖，兜亂之後上碟。

蝦膏蒸豬肉
準備：將豬肉切片，用豉油、鹽、糖、生粉、麻油、胡椒粉、油醃15分鐘到1小時；將蝦醬用紹酒、啲啲水開咗佢。
做法：將醃好嘅豬肉放係碟上面，將開好嘅蝦膏撈落去，上面加薑絲，然後蒸熟。
美國總統

美國總統（英文：President of the United States，縮寫：POTUS）係美國嘅元首、政府首長及三軍統帥。現任美國總統係當勞侵，喺2025年1月20號上任。
呢個職位根據1789年通過嘅美國憲法設立。佐治華盛頓響1789年4月30號上任第1任總統。美國憲法規定，總統每屆任期4年，而第22修正案規定，任何人唔可以當選總統超過兩次。
吳天賜

吳天賜，香港親北京派商人，CTM控股董事局主席。

政治立場
佢係親北京派嘅支持者，曾經讚揚習近平有四大功勞：正黨、強軍、富民、興國，亦曾經組織反對佔領中環嘅活動，以及有份贊助慶祝中國65週年嘅官方國慶晚會。
齊桓公

齊桓公（桓讀援，粵拼：cai4 wun4 gung1；—前643年10月7號）係春秋齊國第15個君主，姓姜，名小白，係齊僖公個仔、齊襄公細佬，後世叫佢做「春秋五霸之首」。
8月3號

8月3號係公曆年嘅第215日（閏年第216日），離年尾重有150日。
<< - 8月 - >>



大件事
1460年：蘇格蘭王占士二世死咗，個仔占士三世繼位。
1492年：意大利航海家哥倫布帶住船隊離開西班牙，向大西洋出發。
1946年：NBA喺美國創立。
1952年：1952年夏季奧林匹克運動會喺芬蘭赫爾辛基舉行閉幕典禮，時任國際奧林匹克委員會主席Sigfrid Edström（瑞典文：Sigfrid Edström）演講完唔記得咗講「我宣佈第十五屆奧運會閉幕」，所以有人認為呢屆奧運會重未完嘅。
1960年：尼日爾由法國獨立。
1992年：南非全國各地舉行反對白人統治嘅大罷工，觸發呢次全國大罷工，係之前兩日喺黑人區爆發嘅種族流血衝突，30幾人死亡。
2002年：中華民國總統陳水扁公開話臺灣同中華人民共和國嘅關係係「一邊一國」。
2003年：第11屆朝鮮最高人民會議選舉同第18屆朝鮮地方選舉。
2003年：2008年夏季奧林匹克運動會嘅會徽發佈。會徽由成龍同埋鄧亞萍共同捧出。
2005年：艾哈邁迪內賈德就任伊朗總統。
2005年：西非國毛里塔尼亞軍人發動軍事政變，控制咗首都或索嘅重要部門，取代執政21年嘅塔亞政權。
2006年：第六屆亞太口琴節喺台北縣國際會議中心舉行。
2018年：智利政府宣佈會全面唔畀商店向顧客提供膠袋，成為南美洲首個實行膠袋禁令嘅國。大型企業會有半年寬限期，細型商店就有兩年。
2019年：美國德薩斯州艾爾帕索一間沃爾瑪超級市場發生槍擊案（英文：2019 El Paso shooting），23死23傷。
2020年：有50年歷史嘅赫特河省公國亡國，係2020年頭一個因為沙士病毒2型而滅亡嘅國。
新冷戰

新冷戰，又有第二次冷戦（Second Cold War）、冷戰2.0（Cold War II）、美俄冷戰、美中冷戰（Sino-American Cold War）等叫法，係指美國同埋蘇聯、仲有佢哋嘅盟友間嘅冷戰結束，到21世紀初之後嘅大國間新緊張、對抗同埋競爭嘅情勢。
對於第二次冷戰嘅發生，喺學界度仲未有定論。一般認為第二鋪嘅一方仲係美國同佢盟友嘅領導嘅自由世界，另一方係中國共產黨，雖然俄羅斯喺某啲時候有同中共合作，但兩者之間仍然各懷鬼胎。另一方面，美國、俄羅斯同世界其他各國，仲需要合作面對國際入邊非常規嘅挑戰，如氣候變化、武漢肺炎大爆發等。

開端嘅標誌
美國國務卿蓬佩奧喺2020年7月23號，發表咗《共產中國與自由世界嘅未來》演講，呼籲世界各國同中國大陸嘅人民一齊「改變中國共產黨嘅行為」。佢話由尼克遜政府以來盛行嘅「盲目接觸嘅舊模式」經已唔用得，仲話「如果我哋希望擁有一個自由嘅21世紀，自由世界就必須戰勝呢個新暴政。」呢次嘅發言直接劍指中國共產黨，被外界睇做係開啟咗新一場冷戰嘅新鐵幕演講。

政壇人士
2020年8月12號蓬佩奧喺捷克訪問時，喺參議院演講度話「而家嘅情況並唔係冷戰2.0。…就某啲方面而言，要抵抗中共威脅，挑戰更加艱難。」認為中共喺全球嘅經濟影響力，令中共喺某啲方面上，成為仲難過冷戰時期嘅蘇聯（Soviet Union）嘅抗衡對手，指中共將經濟力量當成籌碼，影響全球。
孟加拉國教會

孟加拉國教會（或稱孟加拉教會，英文：Church of Bangladesh）係孟加拉嘅普世聖公宗一個教會。佢係基於聖公會同長老教會原則上，喺區域入面由新教唔同教會聯合而成為嘅一個聯合教會。孟加拉國教會亦係普世改革宗教會聯盟（英文：World Communion of Reformed Churches（英文：World Communion of Reformed Churches））會員。

史
孟加拉國教會嘅成立係由巴基斯坦分離嘅結果。佢由一場關注語言嘅運動開始，並通過1971年嘅解放戰爭形成，創立咗獨立嘅孟加拉國。1974年4月30號，巴基斯坦教會議會宣布並贊同孟加拉國教會嘅自由同獨立地位。孟加拉國教會將聖公會同英國長老會匯集一齊。
喺孟加拉國教會成立之後，就開始着手增加當地領導能力。B. D. Mondal 喺 1975年祝聖為達卡教區首任全國主教。佢嘗試通過鼓勵各堂會階層平信徒領袖嘅積極參與，沿著布萊爾（英文：Blair）主教嘅道路前進。喺議會成立之後，B. D. Mondal 成為孟加拉國教會嘅首位議長，副議長係Michael S. Baroi。喺 B. D. Mondal 退休嗰陣，保羅·薩克（英文：Paul Sishir Sarker（英文：Paul Sarker））主教當選，喺2003年1月成為孟加拉國教會第三位全國主教。雖然呢個教省無用到「大主教」呢個稱號，但自從達卡主教嘅承認響普世聖公宗中視為主教長以嚟，佢經已有權用通常嘅大主教頭銜「最尊敬嘅」。現時主教長係喺2018年12月5號登位嘅Samuel Sunil Mankhin。

聖公宗再結盟
孟加拉國教會係南半球聯盟（中文：聖公會環南聯盟）成員。 保羅·薩克（英文：Paul Sishir Sarker（英文：Paul Sarker））議長喺2017年5月13至15號響佐治亞州洛根維爾（英文：Loganville, Georgia（英文：Loganville, Georgia））聖十架座堂出席北美洲聖公會會議。佢同北美洲聖公會大主教佛利·畢奇（英文：Foley Beach）簽署咗「A Joint Statement on Communion from the Primate of Bangladesh and the Primate of the Anglican Church」（中文：關於孟加拉國主教長和聖公會主教長的聯合聲明），以確認同慶祝兩個教會之間嘅交流。重討論過兩個教省點樣同使團夥伴關係合作。
摩理臣山

摩理臣山（英文：Morrison Hill）曾經係香港灣仔南面嘅一座山，響醫院山東面、巴里士山北面，不過因為採石礦同埋交通發展嘅需要，個山已經夷平咗。
摩利臣，繙自英話Morrison，卽係馬儒翰之姓氏，馬儒翰係香港開埠人物，香港首長之祕書。佢同佢老頭（頭讀竇）馬禮遜，都係傳教士，精通唐文，曉廣東話。
專業會議

專業會議（Professional Forum）係香港立法會裏面一個由幾個獨立議員組成嘅一股政治力量，佢哋響1996年開始合作，當前畀人叫做早餐派，因為佢哋嘅議員都通常響食早餐時討論政事而得名。2004年第三屆立法會成立後，正式改名叫泛聯盟（The Alliance）。2008年第四屆立法會成立後，泛聯盟改組兼改叫專業會議。

歷史
1996年，李家祥、何鍾泰等獨立議員相約組成一個政治組合，因為佢哋逢禮拜二朝早相約開早餐會議，當時畀外界冠名「早餐派」。
2004年，早餐派改組，成員包括陳智思、呂明華、石禮謙、何鍾泰，連同首次晉身立法會嘅劉秀成決定重組組織，重改叫「泛聯盟」，務求掃除早餐派以往嘅「保皇」形象，以及爭取響立法會取得「關鍵少數」嘅作用。泛聯盟秘書長係石禮謙。
2008年，泛聯盟改名做專業會議。
2012年，專業會議喺立法會選舉入面失利，由四席變成兩席（石禮謙、梁美芬），之後兩個更加入經民聯，同時前成員吳亮星就打算重組新嘅專業會議，最後吳搵到廖長江同姚思榮加入，三人都係有中資背景。

定位
專業會議響立法會唔係一個政黨，成員都係無黨派背景。成員何鍾泰接受《大公報》訪問時話，佢哋只係某幾位議員響政見上嘅一個組合，而對各議員嘅投票意向都無約束力。
小城風光

小城風光（英文：Our Town）係美國劇作家曹爾頓．懷爾德（Thornton Wilder）喺1938年所寫嘅三幕話劇，亦曾經喺1940年被拍成同名嘅電影。
呢齣話劇嘅故事發生喺二十世紀初嘅美國小鎮，透過一個典型小鎮家庭嘅日常生活同瑣事，去展現出人生唔同嘅階段，生、老、病、死，畀觀眾去思考人生、家庭、生活嘅意義同價值。
整個話劇用戲中戲嘅形式去講故事，小鎮嘅故事其實係一個話劇演出嘅內容，主要角色就係舞台監督，佢由話劇開始嘅第一刻到落幕，貫穿整個演出為觀眾講解佢個劇團嘅演出，亦會介入小鎮嘅故事當中，同戲入面嘅角色作出互動。戲裏面嘅舞台只係一個冇任何佈景嘅舞台，只有少量必須嘅傢俬同道具，例如係枱同櫈，有啲演出會連道具都會減省，要用默劇嘅形體動作去表現出嚟，務求將觀眾嘅注意力集中喺故事本身。

第一幕
由一個風和日麗而又平凡嘅朝早開始，舞台監督為觀眾介紹小鎮嘅歷史，再用吉家同魏家日常生活片段去介紹各劇中人物。

第二幕
喬治同愛美麗由戀愛到結婚，雖然係既開心又甜蜜，但同時亦要面對生活上嘅壓力同困擾，令到佢哋有所猶疑，最後經過其他人嘅一番開解後，終於明白到只要佢哋之間有嘅真愛，就已經足夠。

第三幕
好多年之後，因為種種嘅原因，有幾個小鎮嘅居民都已經過身，愛美麗亦因為難產而死，佢喺喪禮之後重返人間，仲返番去細個嗰陣時，最後佢終於明白自己在生時，一啲都唔識得珍惜眼前人。

角色
舞台監督（Stage Manager）為觀眾講解劇中嘅故事，亦會介入故事當中，同戲入面嘅角色作出互動。
喬治（George Gibbs）係主角之一。
愛美麗（Emily Webb）係喬治嘅女朋友，會同喬治結婚。
吉醫生（Dr. Gibbs）係喬治嘅阿爸，亦係小鎮嘅醫生。
吉太太（Mrs. Gibbs）係喬治嘅阿媽。
魏先生（Charles Webb）係愛美麗嘅阿爸。
魏太太（Mrs. Webb）係愛美麗嘅阿媽。
其他角色
小周（Joe Crowell）同小希（Si Crowell）係小鎮嘅報童，每朝都會將報紙派去鎮上嘅家庭。佢兩個係孖生兄弟，小周係細佬。
史賽門（Simon Stimson）係小鎮教堂嘅合唱團總監，同時兼任管風琴師。
何威（Howie Newsome）係送牛奶嘅人，每朝都會將牛奶送去鎮上嘅家庭。
麗柏嘉（Rebecca Gibbs）係喬治嘅細妹。
瓦利（Wally Webb）係愛美麗嘅細佬。
衞教授（Professor Willard）係州立大學嘅教授。
劇院樓座嘅女觀眾（Woman in the Balcony）
劇院堂座嘅男觀眾（Man in the Auditorium）
劇院包廂嘅貴婦（Lady in the Box）
壘球員甲（Baseball Player）
壘球員乙（Baseball Player）
壘球員丙（Baseball Player）
警官（Constable Warren）
蘇太太（Mrs. Soames）係合唱團嘅成員。
施達德（Joe Stoddard）係經營殯儀業嘅人。
山姆（Sam Craig）係吉太太嘅姨甥。

1965年
日期：1965年5月6號至8號
地點：香港大會堂音樂廳
主辦：香港浸會學院劇社
導演：鍾景輝
服裝設計：貝露絲
演員：林子豐博士、毛俊輝（飾演喬治）
呢次演出係小城風光第一次喺香港演出，由鍾景輝引入。

2007年
日期：2007年12月21號至23號
地點：香港大會堂音樂廳
主辦：香港戲劇協會
藝術總監：鍾景輝
導演：麥秋
翻譯：張可堅
監製：張可堅
燈光設計：陳焯華
演員：鍾景輝、區嘉雯、葉進、凌紹安、林立三、馬沛詩、馮家俊、梁天
呢次演出係香港戲劇協會嘅第十七屆（2008）香港舞台劇獎嘅十大最受歡迎劇目之一，林立三憑呢齣劇獲得提名最佳男配角（悲／正劇），陳焯華都獲得提名最佳燈光設計。

2013年
《美麗的一天》係音樂劇，由小城風光改編而成。
日期：2013年4月26號至28號
地點：香港藝術中心壽臣劇院
主辦：演戲家族
導演：彭鎮南
改編：彭鎮南
作曲：黃旨穎
編曲：黃旨穎
作詞：岑偉宗
音樂總監：黃旨穎
監製：姚潤敏
佈景設計：葉卓棠
服裝設計：余岱羚
燈光設計：劉銘鏗
音響設計：劉穎途
演員：張國穎、鄭君熾、林可嘉、劉榮豐、葵蒨茹、簡立強、廖愛玲、施標信、溫卓妍、張滿源、何敏怡、盧卓安
石水渠街

石水渠街（英文：Stone Nullah Lane）係香港灣仔一條馬路。因為市建局嘅重建項目， 石水渠街俾尚翹峰分為二段，南段由灣仔北帝廟到皇后大道東，北段由交加街開始，去到莊士敦道。
藍屋

藍屋（Blue House）係香港一列唐樓，喺灣仔石水渠街72至74A號，近景星街，1922年起好，而家係香港一級歷史建築。藍屋原址本來係「華佗醫院」，樓高兩層，1886年醫院停咗業，改成華陀廟。1922年重建成為依家嘅四層高嘅唐樓，有露台，啲窗同埋好多間隔都係木造嘅，露台係鋼筋水泥造嘅。1950年代，林世榮嘅姪仔林祖喺度開武館，到咗1960年代林祖無再做武館，俾咗佢個仔開林鎮顯醫館。
舊灣仔郵政局

舊灣仔郵政局喺香港香港島灣仔區皇后大道東221號，喺1912年至1913年間起，喺1915年3月1號啟用，係香港而家重存在邢歷史最悠久嘅郵政局建築。1990年將佢評為香港法定古蹟，由環境保護署喺1993年開始改做環境資源中心──環保軒，展示關於環境保護嘅資料同圖片等。中心裏面展示嘅物件大多數係真實嘅古跡古物而非仿製品。2024年，佢又再改成識「碳」館，用嚟宣傳香港嘅碳中和。
平尾昌晃

平尾昌晃（1937年12月24號—2017年7月21號）係日本男歌手同作曲家。佢做過日本作曲家協會常務理事同日本音樂版權協會（JASRAC）理事，並開設個人音樂學校。
廣佛地鐵

廣佛地鐵（粵拼：gwong2 fat6 dei6 tit3，又叫做廣佛綫，佛山段叫佛山地鐵1號綫）係一條連接中國廣東省廣州市同佛山市嘅地下鐵，亦都係中國第一條跨越兩個城市嘅地鐵。佢俾人納入珠江三角洲城際快速軌道交通嘅廣州至佛山段。佢係佛山第一條地鐵，亦都係廣佛同城化嘅標誌之一。

歷史
2002年10月11號，廣佛綫試驗性工點魁奇路站動工，本來預計喺2007年起好通車。不過因為資金問題，結果到2007年先再開工。
2010年11月3號，廣佛綫首期魁奇路–西朗通車。
2015年12月28號，首期後通段西朗–燕崗通車。
2016年12月28號，二期魁奇路–新城東通車。
2018年12月28號，東延段燕崗–瀝滘通車。

轉乘站
下邊嘅換乘安排按拆解之後計。
東平：換乘3號綫。
魁奇路站：換乘2號綫。
季華園站：換乘4號綫。
祖廟站：換乘5號綫。
桂城站：換乘3號綫。
南桂路站：換乘6號綫。
𧒽崗站：換乘南海新交通。
千燈湖站：換乘7號綫。
金融高新區站：換乘10號綫。
西朗站：換乘1號綫、10號綫同22號綫。
沙涌站：換乘11號綫。
沙園站：換乘8號綫。
燕崗站：換乘11號綫。
石溪站：換乘10號綫。
南洲站：換乘2號綫。
瀝滘站：換乘3號綫。
童安格

童安格（粵拼：tung4 on1 gaak3；英文：Angus Tung；1959年7月26號—）係臺灣男歌手、填詞作曲人、演員。喺復興商工美工科畢業。
查詢

查詢（英文：inquiry，英式英文 enquiry）係指務求增進知識或者解除疑惑嘅舉動。